На основу члана 41. став 5. Закона о порезу на доходак грађана („Службени гласник РС”, бр. 24/01, 80/02, 80/02-др. закон, 135/04, 62/06, 65/06-исправка, 31/09, 44/09, 18/10, 50/11, 91/11-УС, 93/12, 114/12-УС, 47/13, 48/13-исправка, 108/13, 57/14, 68/14-др. закон, 112/15 и 113/17),

Влада доноси

У Р Е Д Б У

О ИЗМЕНАМА УРЕДБЕ О БЛИЖИМ УСЛОВИМА, КРИТЕРИЈУМИМА И ЕЛЕМЕНТИМА ЗА ПАУШАЛНО ОПОРЕЗИВАЊЕ ОБВЕЗНИКА ПОРЕЗА НА ПРИХОДЕ ОД САМОСТАЛНЕ ДЕЛАТНОСТИ

Члан 1.

У Уредби о ближим условима, критеријумима и елементима за паушално опорезивање обвезника пореза на приходе од самосталне делатности („Службени гласник РС”, бр. 65/01, 45/02, 47/02, 91/02, 23/03, 16/04, 76/04, 31/05, 25/13, 119/13, 135/14, 80/17 и 98/17), у члану 6в став 1. речи: „2016. и 2017.” замењују се речима: „2016, 2017. и 2018.”.

У ставу 2. речи: „2016. или 2017.” замењују се речима: „2016, 2017. или 2018.”.

Члан 2.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-10524/2018

У Београду, 8. новембра 2018. године

В Л А Д А

ПРЕДСЕДНИК

Ана Брнабић,с.р.

О Б Р А З Л О Ж Е Њ Е

I. ПРАВНИ ОСНОВ ЗА ДОНОШЕЊЕ УРЕДБЕ

Правни основ за доношење ове уредбе садржан је у одредби члана 41. став 5. Закона о порезу на доходак грађана („Службени гласник РС”, бр. 24/01, 80/02, 80/02-др. закон, 135/04, 62/06, 65/06-исправка, 31/09, 44/09, 18/10, 50/11, 91/11-УС, 93/12, 114/12-УС, 47/13, 48/13-исправка, 108/13, 57/14, 68/14-др. закон, 112/15 и 113/17), којом је прописано да Влада уређује ближе услове, критеријуме и елементе за паушално опорезивање.

II. РАЗЛОЗИ ЗА ДОНОШЕЊЕ УРЕДБЕ

Ову уредбу је неопходно донети ради адекватне примене одредаба у смислу обезбеђивања услова за утврђивање пореске обавезе за предузетнике адвокате који порез плаћају на паушално утврђен приход, за 2018. годину.

III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА

Чланом 1. ове уредбе предложена је допуна члана 6в Уредбе о ближим условима, критеријумима и елементима за паушално опорезивање обвезника пореза на приходе од самосталне делатности („Службени гласник РС”, бр. 65/01, 45/02, 47/02, 91/02, 23/03, 16/04, 76/04, 31/05, 25/13, 119/13, 135/14, 80/17 и 98/17), тако да се предузетницима адвокатима паушални приход за утврђивање пореске обавезе за 2018. годину утврђује у висини паушалног прихода који је овој групи обвезника утврђен за 2014. годину.

Чланом 2. предлаже се да ова уредба ступи на снагу наредног дана од дана објављивања у „Службеном гласнику Републике Србије”.

IV. СТУПАЊЕ НА СНАГУ ПРЕ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”

Уставни основ за ступање на снагу ове уредбе пре осмог дана од дана објављивања у „Службеном гласнику Републике Србије”, садржан је у члану 196. став 4. Устава Републике Србије.

Потребно је да ова уредба ступи на снагу наредног дана од дана објављивања у „Службеном гласнику Републике Србије” с обзиром да постоје нарочито оправдани разлози фискалне природе имајући у виду да се паушално опорезивање предузетника адвоката односи на 2018. годину и да је неопходно да се створе нормативни услови за утврђивање пореске обавезе за ову групу обвезника за наведену годину.

V. ПРОЦЕНА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ УРЕДБЕ

За спровођење ове уредбе није потребно обезбедити средства у буџету Републике Србије.

VI. ПРЕГЛЕД ОДРЕДАБА

УРЕДБЕ О БЛИЖИМ УСЛОВИМА, КРИТЕРИЈУМИМА И ЕЛЕМЕНТИМА

ЗА ПАУШАЛНО ОПОРЕЗИВАЊЕ ОБВЕЗНИКА ПОРЕЗА НА ПРИХОДЕ

ОД САМОСТАЛНЕ ДЕЛАТНОСТИ КОЈЕ СЕ МЕЊАЈУ

Члан 6в

Изузетно, предузетницима адвокатима, паушални приход за утврђивање пореске обавезе за 2015, ~~2016. и 2017.~~ 2016, 2017. И 2018. годину утврђује се у висини паушалног прихода који је овој групи обвезника утврђен за 2014. годину.

За предузетнике адвокате који започињу обављање делатности, односно који постају обвезници на паушално утврђени приход, у 2015, ~~2016. или 2017.~~ 2016, 2017. ИЛИ 2018. години, паушални приход утврђује се у висини прихода обвезника адвоката који под истим или сличним условима обавља наведену делатност, а којем је утврђена висина паушалног прихода у складу са ставом 1. овог члана.